**LĪGUMS**

**Par ielu apgaismojuma būvniecību Daugavpils pilsētas Kļavu, Ventspils, Tukuma, Užvaldes, Kastaņu, Plūmju, Ziemeļu ielu rajonā**

Daugavpils 2015.gada 10.decembrī

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, Saules iela 5a, Daugavpils, LV-5401, turpmāk saukta PASŪTĪTĀJS, tās **vadītāja vietnieka Vadima Semoņenko** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “ELPOLI”**, reģistrācijas Nr.41503021043, Jelgavas iela 1V, Daugavpils, LV-5417, turpmāk saukta UZŅĒMĒJS, tās **valdes loceklis** **ar tiesībām pārstāvēt kapitālsabiedrību atsevišķi Alekseja Dzjubas** personā, no otras puses,

pamatojoties uz Daugavpils pilsētas domes iepirkuma komisijas 2015.gada 27.novembra lēmumu (iepirkumu komisijas sēdes protokols Nr.7) iepirkuma “Ielu apgaismojuma izbūve Daugavpils pilsētā”, identifikācijas Nr.DPD 2015/83, iepirkuma priekšmeta 1.daļā “Ielu apgaismojuma būvniecība Daugavpils pilsētas Kļavu, Ventspils, Tukuma, Užvaldes, Kastaņu, Plūmju, Ziemeļu ielu rajonā” noslēdza šādu Līgumu:

1. **Līguma priekšmets**
   1. PASŪTĪTĀJS uzdod, bet UZŅĒMĒJS pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un normatīvo aktu prasībām uzņemas veikt ielu apgaismojuma būvniecību Daugavpils pilsētas Kļavu, Ventspils, Tukuma, Užvaldes, Kastaņu, Plūmju, Ziemeļu ielu rajonā (turpmāk tekstā – Būvdarbi) saskaņā ar tehnisko specifikāciju (Līguma pielikums Nr.1) (turpmāk tekstā – Tehniskā specifikācija), UZŅĒMĒJA iesniegto tāmi (Līguma pielikums Nr.2) (turpmāk tekstā – Tāme), būvdarbu izpildes kalendāro grafiku (Līguma pielikums Nr.3) (turpmāk tekstā – Kalendārais grafiks). Līguma pielikumi ir neatņemama Līguma sastāvdaļa.
   2. UZŅĒMĒJS Būvdarbus izpilda saskaņā ar Tehnisko specifikāciju. Būvdarbi sevī ietver visus Līgumā un Tehniskajā specifikācijā noteiktos objekta izbūvei nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, ieregulēšanu, palaišanu, būvdarbu nodošanu, izpilddokumentācijas un citas dokumentācijas sagatavošanu un citas darbības, kuras izriet no Līguma vai Tehniskās specifikācijas.
   3. UZŅĒMĒJS, parakstot Līgumu, apliecina, ka viņš ir pienācīgi iepazinies ar Tehnisko specifikāciju un iepirkuma nolikuma prasībām, tajā skaitā ar tajos ietvertajiem risinājumiem, darbu apjomiem, pielietojamiem materiāliem un prasībām un atsakās saistībā ar to izvirzīt jebkāda satura iebildumus vai pretenzijas. UZŅĒMĒJS apliecina, ka Būvdarbi ir realizējami un ka Tāmē ir iekļauti visi UZŅĒMĒJA ar Būvdarbu pilnīgu paveikšanu (atbilstoši Līguma pielikumiem) saistītie izdevumi, izņemot gaismekļu izdevumus.
   4. Līguma ietvaros 2 (divu) mēnešu laikā no dotā līguma abpusējas parakstīšanas dienas PASŪTĪTĀJS ar pieņemšanas – nodošanas aktu nodod UZŅĒMĒJAM LED gaismekļus tādā apjomā un kārtībā, lai tiktu izpildīti Līguma priekšmetā norādītie Būvdarbi Līguma noteiktajā termiņā un saskaņā ar Tehniskās specifikācijas prasībām un apjomiem.
2. **Līguma summa un norēķinu kārtība**
   1. Līguma summa par Līgumā noteiktajiem pienācīgi izpildītajiem Būvdarbiem tiek noteikta **64659,74 EUR** (*sešdesmit četri tūkstoši seši simti piecdesmit deviņi euro 74 centi*) bez PVN. Pievienotās vērtības nodoklis tiekaprēķināts un maksātsLatvijas Republikas normatīvajos aktos noteiktajā kārtībā.
   2. Līguma summa sevī ietver Būvdarbu procesā izmantojamos būvniecības izstrādājumus, darbu, piegādes un transporta, apdrošināšanas, elektroenerģijas, būvgružu aizvākšanas un būvlaukuma uzturēšanas izmaksas, iespējamos nodokļus un nodevu maksājumus valsts un pašvaldības budžetos un citus maksājumus, kas būs jāizdara UZŅĒMĒJAM, lai pienācīgi un pilnībā izpildītu Būvdarbus.
   3. PASŪTĪTĀJAM nav pienākums apgūt visu Būvdarbu apjomu, kas noteikts Tehniskajā specifikācijā.
   4. Tāmē noteikti darbu izmaksu un materiālu cenas paliek nemainīgas Līguma darbības laikā.
   5. UZŅĒMĒJS katru mēnesi līdz katra mēneša 5 (piektajam) datumam, iesniedz rēķinus par iepriekšējā mēnesī veiktajiem Būvdarbiem.
   6. PASŪTĪTĀJS pārskaita Līguma summu uz UZŅĒMĒJA norādīto bankas norēķinu kontu 30 (trīsdesmit) kalendāro dienu laikā, ja ir iestājušies visi zemāk minētie nosacījumi:
      1. PUSES ir parakstījušas aktu par izpildīto Būvdarbu apjomu;
      2. UZŅĒMĒJS ir iesniedzis PASŪTĪTĀJAM rēķinu un aktu par faktiski izpildītiem Būvdarbiem.
   7. PASŪTĪTĀJS ir samaksājis UZŅĒMĒJAM par faktiski izpildītiem Būvdarbiem saskaņā ar Līguma 2.6.punktu, kad PASŪTĪTĀJS veicis bezskaidras naudas pārskaitījumu UZŅĒMĒJA rēķinā norādītajā bankas norēķinu kontā.
   8. Nekvalitatīvi vai Tehniskajām specifikācijām neatbilstoši veiktie Būvdarbi netiek akceptēti un apmaksāti līdz defektu novēršanai.
   9. Par samaksas brīdi uzskatāms bankas atzīmes datums PASŪTĪTĀJA maksājuma uzdevumā.
   10. Gadījumā, ja PASŪTĪTĀJAM rodas pretenzijas par rēķinā norādīto summu pamatotību, PASŪTĪTĀJAM ir tiesības rakstiski iesniegt IZPILDĪTĀJAM motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja PASŪTĪTĀJS ir iesniedzis rakstisku pretenziju par rēķinā norādītās summas pamatotību, IZPILDĪTĀJAM nav tiesības piemērot līgumsodu par maksājuma nokavējumu līdz strīda atrisināšanai starp PUSĒM.
   11. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
3. **Termiņi**
4. Līgums stājas spēkā ar tā parakstīšanas brīdi un darbojas līdz no tā izrietošo PUŠU saistību pilnīgai izpildei.
5. Uzņēmējs veic Būvdarbus saskaņā ar Līguma un tā pielikumu nosacījumiem, kā arī Būvdarbu izpildes Kalendāro grafiku. Ja tam ir objektīvs pamatojums, PUSES var vienoties par izmaiņām Kalendārajā grafikā.
6. Būvdarbu pabeigšanas un nodošanas termiņš ir 3 (trīs) mēnešu laikā no līguma abpusējas parakstīšanas dienas.
7. Līguma 3.3.punktā noteiktajā termiņā nav iekļauts tehnoloģiskais pārtraukums.
8. PUSES vienojoties nosaka tehnoloģiskā pārtraukuma sākuma un beigu termiņu atbilstoši spēkā esošo normatīvo aktu vai standartu prasībām.
9. Būvdarbi tiek uzskatīti par pabeigtiem brīdī, kad tiek parakstīts Būvdarbu pieņemšanas – nodošanas akts.
10. **Līguma saistību izpildes garantija un būvdarbu kvalitātes garantijas laika garantija**
    1. UZŅĒMĒJS 5 (piecu) darba dienu laikā pēc Līguma noslēgšanas iesniedz PASŪTĪTĀJAM Līguma saistību izpildes garantiju 5% (piecu procentu) apmērā no kopējās Līguma summas.
    2. Līguma saistību izpildes garantiju PASŪTĪTĀJS ir tiesīgs izmantot, lai kompensētu UZŅĒMĒJA saistību neizpildes rezultātā PASŪTĪTĀJAM nodarītos zaudējumus vai lai ieturētu līgumsodu.
    3. Līguma saistību izpildes garantijas saturs atbilst Līgumam pievienotajai Līguma saistību izpildes garantijas formai (Līguma pielikums Nr.4).
    4. Līguma saistību izpildes garantija ir spēkā no tās izdošanas datuma līdz būvdarbu kvalitātes garantijas laika garantijas iesniegšanas brīdim.
    5. UZŅĒMĒJS 5 (piecu) darba dienu laikā pēc Būvdarbu pieņemšanas – nodošanas akta parakstīšanas brīža iesniedz PASŪTĪTĀJAM Būvdarbu kvalitātes garantijas laika garantiju 5% (piecu procentu) apmērā no kopējās Līguma summas.
    6. Būvdarbu kvalitātes garantijas laika garantiju PASŪTĪTĀJS ir tiesīgs izmantot, lai kompensētu UZŅĒMĒJA Līguma saistību neizpildes rezultātā PASŪTĪTĀJAM nodarītos zaudējumus vai, lai ieturētu Līgumā nolīgto līgumsodu.
    7. Būvdarbu kvalitātes garantijas laika garantijas saturs atbilst Līgumam pievienotajai Būvdarbu kvalitātes garantijas laika garantijas formai (Līguma pielikums Nr.5).
    8. Būvdarbu kvalitātes garantijas laika garantiju UZŅĒMĒJS uztur spēkā 60 (sešdesmit) mēnešus no Būvdarbu pieņemšanas – nodošanas akta parakstīšanas brīža.
11. **Apdrošināšana**
    1. UZŅĒMĒJS uz sava rēķina uzņemas noslēgt būvdarbu vadītāja profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā, kuru 5 (piecu) darba dienu laikā no Līguma noslēgšanas brīža iesniedz PASŪTĪTĀJAM;
    2. Būvdarbu vadītāja profesionālās civiltiesiskās atbildības apdrošināšanu par apdrošināšanas summu, 10 % (*desmit procenti*) no būvdarbu kopējām būvizmaksām, bet ne mazāk par EUR 15000 (*piecpadsmit tūkstoši euro 00 centi*).
    3. Būvdarbu vadītāja profesionālās civiltiesiskās atbildības apdrošināšanu UZŅĒMĒJS uztur spēkā visā Būvdarbu veikšanas un garantijas laiku.
12. **UZŅĒMĒJA pienākumi un tiesības**
    1. Būvdarbus objektā uzsākt ne vēlāk kā 5 (piecu) darba dienu laikā pēc Līguma parakstīšanas dienas (iepriekš saskaņojot ar Pasūtītāju).
    2. Pirms Būvdarbu uzsākšanas UZŅĒMĒJAM jāizstrādā Darbu veikšanas projekts saskaņā ar Ministru kabineta noteikumiem Nr.655 “Noteikumi par Latvijas būvnormatīvu LBN 310-14 Darbu veikšanas projekts” un jāsaskaņo tas ar PASŪTĪTĀJU. Būvdarbi var tikt veikti tikai pēc Darbu veikšanas projekta saskaņošanas.
    3. UZŅĒMĒJS uzņemas patstāvīgi organizēt un saskaņot Būvdarbus ar visām atbildīgajām institūcijām, kā arī juridiskajām un fiziskajām personām.
    4. UZŅĒMĒJS uzņemas Būvdarbu veikšanā izmantot tikai sertificētus būvizstrādājumus.
    5. UZŅĒMĒJS Līguma izpildes laikā ievēro vides aizsardzības nosacījumus, tai skaitā:
       1. Būvdarbus organizē un veic tā, lai kaitējums videi būtu iespējami mazāks. Vides un dabas resursu aizsardzības, sanitārajās un drošības aizsargjoslās Būvdarbus organizē un veic, ievērojot tiesību aktos noteiktos ierobežojumus un prasības. Dabas resursu patēriņam jābūt ekonomiski un sociāli pamatotam.
       2. Visus būvgružus, kas klasificējami kā bīstamie atkritumi, nodod atbilstoši normatīvajos aktos par bīstamo atkritumu apglabāšanu noteiktajām prasībām.
    6. Veikt Būvdarbus un nodot tos PASŪTĪTĀJAM Līgumā 3.3.punktā noteiktajā termiņā.
    7. Būvdarbus veikt kvalitatīvi un atbilstoši būvnormatīvu u.c. spēkā esošo normatīvo aktu prasībām, t.sk. pašvaldības iestāžu prasībām.
    8. Pirms Būvdarbu uzsākšanas pārbaudīt situāciju būvobjektā, lai nepieļautu kļūdas Būvdarbu procesā.
    9. Uz sava rēķina veikt visas normatīvajos aktos noteiktās, pirms Būvdarbu uzsākšanas un Būvdarbu izpildes laikā veicamās materiālu un Būvdarbu kvalitātes pārbaudes, un iesniegt PASŪTĪTĀJAM atskaites (protokolus, aktus) par visām veiktajām pārbaudēm.
    10. Trīs dienu laikā no Līguma parakstīšanas brīža, kā arī Līguma darbības laikā nekavējoties informēt PASŪTĪTĀJU par visiem tiesu procesiem, kas uzsākti pret UZŅĒMĒJU.
    11. UZŅĒMĒJS Līguma izpildes laikā katru nedēļu organizē darba sapulces, pieaicinot PASŪTĪTĀJA pārstāvjus, būvuzraugu, un nepieciešamības gadījumā arī citus.
    12. Ne vēlāk kā divu dienu laikā rakstiski ziņot PASŪTĪTĀJAM par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei. Ja UZŅĒMĒJS minētajā termiņā nav par šādiem apstākļiem ziņojis PASŪTĪTĀJAM, UZŅĒMĒJS zaudē tiesības atsaukties uz tiem nākotnē vai pamatot ar tiem jebkādus prasījumus, tai skaitā termiņu pagarinājumu.
    13. Pilnā apmērā atlīdzināt Būvdarbu izpildes laikā PASŪTĪTĀJAM, trešajām personām vai apkārtējai videi nodarītos tiešos zaudējumus.
    14. Līguma 6.13.punktā norādītos zaudējumus PASŪTĪTĀJS fiksē aktā un zaudējumus ietur no Līguma summas maksājuma.
    15. UZŅĒMĒJS garantē visu ar darbu objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikā spēkā esošie normatīvi un instrukcijas. UZŅĒMĒJS atbild par savu darbinieku rīcību - darba aizsardzības un darba drošības jautājumos veicot Būvdarbus Līguma darbības laikā.
    16. UZŅĒMĒJAM ir pienākums normatīvajos aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā.
    17. Ja Līgums tiek lauzts, UZŅĒMĒJS nekavējoties pārtrauc Būvdarbus, par ko tiek sastādīts Būvdarbu nodošanas - pieņemšanas akts, atstāj darba vietu drošībā un kārtībā.
    18. UZŅĒMĒJAM patstāvīgi jāorganizē savu nolīgto apakšuzņēmēju darbs un jādod nepieciešamie norādījumi un uzdevumi atbilstoši Tehniskajām specifikācijām, kā arī jāveic izpildīto darbu kontrole un pieņemšana. Norēķinus ar apakšuzņēmējiem UZŅĒMĒJS kārto patstāvīgi.
    19. UZŅĒMĒJS ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar doto Līgumu.
    20. UZŅĒMĒJAM ir tiesības lūgt PASŪTĪTĀJAM tehnoloģisko pārtraukumu.
13. **UZŅĒMĒJA personāls un apakšuzņēmēji**
    1. UZŅĒMĒJA personālu (Līguma pielikums Nr.6), kuru tas iesaistījis Līguma izpildē, par kuru sniedzis informāciju PASŪTĪTĀJAM, un kura kvalifikācijas atbilstību izvirzītajām prasībām PASŪTĪTĀJS ir vērtējis, kā arī apakšuzņēmējus, uz kuru iespējām Konkursā UZŅĒMĒJS balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām, pēc Līguma noslēgšanas drīkst nomainīt tikai ar PASŪTĪTĀJA rakstveida piekrišanu, ievērojot Līguma 7.punkta nosacījumus.
    2. Ja tiek veikta būvdarbu vadītāja maiņa, UZŅĒMĒJS to rakstveidā saskaņo ar Pasūtītāju, pievienojot attiecīgā būvdarbu vadītāja apliecinājumu, būvprakses sertifikāta apliecinātu kopiju un profesionālās civiltiesiskās atbildības apdrošināšanas polises apliecinātu kopiju.
    3. Ja tiek veikta būvspecialista maiņa, UZŅĒMĒJS to rakstveidā saskaņo ar Pasūtītāju, pievienojot attiecīgā būvspeciālista apliecinājumu, būvprakses sertifikāta apliecinātu kopiju.
    4. Ja tiek veikta darbu aizsardzības koordinatora maiņa, UZŅĒMĒJS to rakstveidā saskaņo ar Pasūtītāju, pievienojot attiecīgā darbu aizsardzības koordinatora apliecinājumu, profesionālas kvalifikācijas apliecinošu dokumentu kopijas, kas apliecina atbilstību Ministru kabineta 2003.gada 25.februāra noteikumu Nr.92 „Darba aizsardzības prasības veicot būvdarbus” 8.1 punkta prasībām.
    5. Ja tiek veikta elektrodrošības speciālista maiņa, UZŅĒMĒJS to rakstveidā saskaņo ar Pasūtītāju, pievienojot attiecīgā elektrodrošības speciālista apliecinājumu, izglītības dokumenta kopiju.
    6. Ja tiek veikta apakšuzņēmēju maiņa, UZŅĒMĒJS to rakstveidā saskaņo ar Pasūtītāju, pievienojot apakšuzņēmēja apliecinājuma par tā gatavību veikt tam izpildei nododamo līguma daļu oriģinālu.
    7. PASŪTĪTĀJS nepiekrīt Līguma 7.1.punktā minētā personāla un apakšuzņēmēju nomaiņai, ja pastāv kāds no Publisko iepirkumu likuma 68.panta trešajā daļā noteiktajiem apstākļiem.
    8. PASŪTĪTĀJS pieņem lēmumu atļaut vai atteikt UZŅĒMĒJA personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
    9. Ja UZŅĒMĒJS neievēro Līguma 7.1.-7.8.punktos minēto kārtību, PASŪTĪTĀJS var apturēt Būvdarbu izpildi līdz UZŅĒMĒJS ir novērsis konstatētos pārkāpumus, bet Līguma 3.3.punktā noteiktais Būvdarbu nodošanas termiņš netiek pagarināts.
14. **PASŪTĪTĀJA pienākumi un tiesības**
    1. Nozīmēt savu pārstāvi (Būvuzraugu) Būvdarbu izpildes, to kvalitātes un atbilstības Līgumam uzraudzīšanai. Būvuzraugam ir visas tās tiesības un pienākumi, kādi tam ir noteikti būvnormatīvos, citos normatīvajos aktos un Līgumā.
    2. Tehniskajā specifikācijā norādītās atsauces uz iekārtu, materiālu un izstrādājumu izgatavotāju firmām liecina tikai par šo izstrādājumu un iekārtu kvalitātes un apkalpošanas līmeni. Tehniskajā specifikācijā norādīto iekārtu un materiālu nomaiņa ir iespējama tikai ar citām tehniski ekvivalentām iekārtām, materiāliem un izstrādājumiem, iepriekš saskaņojot ar Pasūtītāju.
    3. Nodrošināt UZŅĒMĒJA personālam un autotransportam iespēju netraucēti piekļūt būvobjektam darbu izpildes programmā noteiktajos laikos vai citos PUŠU saskaņotos laikos. Gadījumā, ja Būvdarbu izpildei nepieciešams izmantot būvobjektam blakus esošo teritoriju, ielu vai ietvi, UZŅĒMĒJS patstāvīgi vienojas ar attiecīgās teritorijas īpašnieku (valdītāju) par teritorijas izmantošanas nosacījumiem un sedz ar to saistītās izmaksas.
    4. UZŅĒMĒJA iesniegtos, PASŪTĪTĀJA atbildīgās amatpersonas parakstītos aktus par izpildīto Būvdarbu daļu pārbaudīt 5 (piecu) darba dienu laikā pēc to saņemšanas un, ja tie ir pareizi, apstiprināt paveikto Būvdarbu daļas apjomu un izmaksas.
    5. PASŪTĪTĀJS uzņemas savlaicīgi un Līgumā noteiktā kārtībā izskatīt visus no UZŅĒMĒJA saņemtos paziņojumus, pieprasījumus, iesniegumus, vēstules un priekšlikumus.
    6. Par Būvdarbu izpildi samaksāt UZŅĒMĒJAM saskaņā ar Līguma noteikumiem.
    7. PASŪTĪTĀJAM ir tiesības vienpusēji apturēt Būvdarbus gadījumā, ja UZŅĒMĒJS pārkāpj būvnormatīvu vai citu normatīvo aktu prasības, kā arī citos Līgumā noteiktajos gadījumos.
    8. PASŪTĪTĀJAM ir pienākums izvērtēt UZŅĒMĒJA lūguma par tehnoloģisko pārtraukumu pamatotību un sniegt atbildi.
15. **Būvdarbu pieņemšana – nodošana**
    1. Pēc pilnīgas plānoto Būvdarbu pabeigšanas, veiktos Būvdarbus UZŅĒMĒJS nodod PASŪTĪTĀJAM parakstot Būvdarbu pieņemšanas – nodošanas aktu.
16. **Būvdarbu kvalitātes garantija**
    1. Būvdarbu kvalitātes garantijas termiņš ir 60 (sešdesmit) mēneši no Būvdarbu pieņemšanas – nodošanas akta parakstīšanas brīža.
    2. Garantijas laikā UZŅĒMĒJA pienākums ir novērst radušos defektus un nepilnības par saviem līdzekļiem, ja tie ir radušies UZŅĒMĒJA nekvalitatīva darba rezultātā vai izmantojot nekvalitatīvu materiālu, iekārtas vai izejvielas, kā arī pieļauto kļūdu rezultātā. Gadījumā, ja šie atklātie defekti vai to novēršanas darbi ir bijuši par iemeslu citu konstrukciju, iekārtu vai materiālu bojājumiem, UZŅĒMĒJAM ir pienākums saviem spēkiem un par saviem līdzekļiem veikt visus nepieciešamos Būvdarbus.
    3. Par nepieciešamību novērst defektus, PASŪTĪTĀJS paziņo par to UZŅĒMĒJAM telefoniski vai nosūtot pretenziju ar ierakstītu vēstuli.
    4. Pēc pretenzijas saņemšanas (pa tālruni vai ar vēstuli), UZŅĒMĒJA pienākums ir 5 (piecu) kalendāro dienu laikā nodrošināt defektu vai nepilnību novēršana un par izpildītiem darbiem rakstiski paziņojot PASŪTĪTĀJAM.
    5. Gadījumā, ja starp PUSĒM rodas strīds par UZŅĒMĒJA veikto Būvdarbu atbilstību Līgumā noteiktajām prasībām vai Latvijas Republikā spēkā esošo būvniecību regulējošo normatīvo aktu un noteikumu prasībām, Būvdarbos konstatēto defektu cēloņiem un apjomiem, tiek noteikta neatkarīgā ekspertīze, kuras slēdziens ir saistošs abām PUSĒM. Šādā gadījumā ekspertīzes izdevumus sedz UZŅĒMĒJS.
    6. Ja UZŅĒMĒJS Līguma 10.4.punktā norādītajā laikā nevienojas par defektu novēršanu ar PASŪTĪTĀJU vai neveic defektu novēršanu Līguma 10.4.punktā norādītā termiņā, PASŪTĪTĀJS ir tiesīgs piesaistīt citu piegādātāju veikt defektu novēršanu. Defektu novēršanas izmakas tiek ieturētas no UZŅĒMĒJA būvdarbu kvalitātes garantijas laika garantijas bez UZŅĒMĒJA piekrišanas.
17. **PUŠU atbildība**
    1. PUSES atbild viena otrai saskaņā ar Līgumu un Latvijas Republikas normatīvajos aktos noteikto.
    2. UZŅĒMĒJS apliecina, ka ir veicis visas nepieciešamās darbības un aprēķinus, kas nodrošina Būvdarbu veikšanu par Līguma summu, un UZŅĒMĒJS apliecina, ka Tāmē ir iekļauti visi Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami pilnīgai Būvdarbu veikšanai, lai nodrošinātu Būvdarbu izpildi atbilstoši Līguma noteikumiem. Visi Būvdarbi, par kuriem UZŅĒMĒJS bija informēts, bet nav ievērtēti Līguma summā, tiek veikti uz UZŅĒMĒJA rēķina.
    3. UZŅĒMĒJS ir pilnā mērā materiāli atbildīgs par savu darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu un iekārtu kvalitāti. UZŅĒMĒJS ir atbildīgs par to, lai visi materiāli tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
    4. Ja UZŅĒMĒJS Līgumā noteiktajā laikā nenodod Būvdarbus, Pasūtītājs ir tiesīgs piemērot līgumsodu 0,5 % apmērā no UZŅĒMĒJA piedāvātās līgumcenas par darbu izpildi par katru darbu izpildes kavējuma dienu, bet ne vairāk kā 10% no līguma summas.
    5. Ja UZŅĒMĒJS nenovērš defektus Līguma 10.4.punktā norādītajos termiņos, UZŅĒMĒJS maksā PASŪTĪTĀJAM līgumsodu 0,5% apmērā no nenovērsto defektu vērtības par katru kavējuma dienu, bet ne vairāk kā 10% no līguma summas, kā arī atlīdzina PASŪTĪTĀJAM zaudējumus, kas tam radušies defektu savlaicīgas nenovēršanas rezultātā. Zaudējumu apmēru nosaka, pusēm vienojoties, bet, ja vienošanās netiek panākta – strīds tiek izšķirts tiesā saskaņā ar Latvijas Republikas normatīvajiem aktiem. UZŅĒMĒJS tiek atbrīvots no līgumsodu nomaksas, ja izpilde kavēta PASŪTĪTĀJA vainas dēļ.
    6. Ja PASŪTĪTĀJS bez pamatojuma neveic maksājumus Līgumā noteiktajos termiņos, PASŪTĪTĀJS maksā UZŅĒMĒJAM līgumsodu 0,5 % apmērā no nokavēto maksājumu summas par katru kavējuma dienu, bet ne vairāk kā 10% no līguma summas.
    7. UZŅĒMĒJS maksā Līgumā noteikto līgumsodu un atlīdzina zaudējumus PASŪTĪTĀJAM vai PASŪTĪTĀJS tos atskaita no tuvākā paredzētā maksājuma UZŅĒMĒJAM.
    8. Līgumsoda samaksa PUSES neatbrīvo no pienākuma izpildīt Līgumā noteiktās saistības.
18. **Nepārvarama vara**
    1. PUSES tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
    2. PUSEI, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai PUSEI. Ziņojumā jānorāda, kādā termiņā, pēc PUSES uzskata, ir iespējama un paredzama Līgumā paredzēto saistību izpilde, un, pēc otras PUSES pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā PUSE nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
    3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, PUSES pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām PUSĒM, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
19. **Līguma grozīšana un izbeigšana**
    1. Līgums var tikt grozīts un/vai izbeigts, Pusēm savstarpēji rakstiski vienojoties, vai arī Līgumā noteiktajā kārtībā, ievērojot Publisko iepirkumu likumā noteiktās prasības.
    2. PASŪTĪTĀJS ir tiesīgs nekavējoties vienpusēji atkāpties no līguma izpildes, rakstveidā brīdinot par to UZŅĒMĒJU 7 (septiņas) dienas iepriekš, ja:
       1. UZŅĒMĒJS Līgumā noteiktā termiņā neiesniedz Līguma izpildes nodrošinājumu, vai arī ja iesniegtais Līguma izpildes nodrošinājums ir zaudējis spēku;
       2. Būvdarbi būves vietā netiek uzsākti 1 (vienas) darba dienas laikā pēc Līgumā paredzētā Būvdarbu uzsākšanas datuma;
       3. Būvdarbi, saskaņā ar pārbaužu rezultātiem, tiek pildīti kvalitātē, kas ir sliktāka kā noteikts būvniecības normatīvos;
       4. UZŅĒMĒJS ilgāk par 3 (trīs) darba dienām nepamatoti pārtrauc darbus būves vietā vai ir nokavējis Būvdarbu nodošanas termiņu;
       5. UZŅĒMĒJS bankrotē vai tā darbība tiek izbeigta vai pārtraukta.
       6. PASŪTĪTĀJS vienpusēji atkāpjas no Līguma, ja UZŅĒMĒJS ir nokavējis Būvdarbu nodošanas termiņu. Šajā gadījumā iestājas sekas, kas ir norādītas Līguma 11.4.punktā.
    3. Ja PASŪTĪTĀJS vienpusēji atkāpjas no Līguma:
       1. UZŅĒMĒJS nekavējoties pārtrauc Būvdarbus, tad, piedaloties PASŪTĪTĀJA un UZŅĒMĒJA nozīmētajām atbildīgajām amatpersonām, tiek sastādīts akts par izpildītajiem Būvdarbu apjomiem no būvniecības sākuma. Par izpildītiem Būvdarbiem tiek uzskatīti tikai tie, kuri veikti atbilstoši Tehniskajām specifikācijām, kā arī par izpildītiem Būvdarbiem tiek uzskatīti tikai tie, kam ir Latvijas būvnormatīvos noteiktie tehniskie parametri, un par kuriem būvobjektā ir būvnoteikumos uzskaitītā būvdarbu veikšanas dokumentācija. PASŪTĪTĀJS ir tiesīgs veikt pārbaudes un pieaicināt neatkarīgus ekspertus izpildīto Būvdarbu apjoma noteikšanai.
       2. Ja faktiski izpildīto Būvdarbu vērtība ir mazāka par summu, kuru PASŪTĪTĀJS jau ir samaksājis UZŅĒMĒJAM, pēdējam ir pienākums atmaksāt pārmaksāto summu. Izdarot samaksu, PASŪTĪTĀJS ir tiesīgs ieturēt aprēķināto līgumsodu vai zaudējumu atlīdzību.
       3. Puses savstarpējo norēķinu šajā punktā minētajā gadījumā veic 30 (trīsdesmit) dienu laikā pēc šajā punktā minētā akta parakstīšanas un brīža.
    4. Gadījumā, ja Līgums tiek pārtraukts UZŅĒMĒJA vainas dēļ Līguma 13.2.1.-13.2.5.punktos paredzētajos gadījumos, UZŅĒMĒJS maksā PASŪTĪTĀJAM līgumsodu par saistību neizpildi 10% apmērā no kopējās Līguma summas.

1. **Īpašuma tiesības**
   1. PASŪTĪTĀJAM īpašuma tiesības uz būvi tiek saglabātas visā Līguma darbības laikā, īpašuma tiesības uz visiem izmantotajiem materiāliem, tiek nodotas vienlaicīgi ar attiecīgo Būvdarbu pieņemšanas – nodošanas akta parakstīšanu.
   2. Visa informācija un dokumentācijas, kuru UZŅĒMĒJS saņem no PASŪTĪTĀJA vai iegūst Būvdarbu izpildes procesā, ir izmantojama vienīgi Būvdarbu izpildei. Tās izmantošana citiem mērķiem ir pieļaujama vienīgi ar PASŪTĪTĀJA rakstisku piekrišanu katrā atsevišķā gadījumā.
   3. Visa informācija un dokumentācija, kuru PASŪTĪTĀJS saņem no UZŅĒMĒJA vai iegūst darbu izpildes procesā, ir izmantojama vienīgi darbu izpildei. Tās izmantošana citiem mērķiem ir pieļaujama vienīgi ar UZŅĒMĒJA rakstisku piekrišanu katrā atsevišķā gadījumā.
2. **Strīdu izskatīšanas kārtība un citi nosacījumi**
   1. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta – Latvijas Republikas tiesā normatīvajos aktos noteiktajā kārtībā.
   2. Ja Līguma darbības laikā tiek mainīts PASŪTĪTĀJAM pieejamais finansējums šim līgumam, PASŪTĪTĀJAM un UZŅĒMĒJAM, savstarpēji vienojoties, būs jākoriģē iespējamās izmaiņas un paredzamie maksājumi par izpildītajiem apjomiem Būvdarbu izpildes gaitā. Ja PASŪTĪTĀJS nevar vienoties ar UZŅĒMĒJU un noslēgt iepriekš minēto vienošanos, tad PASŪTĪTĀJS ir tiesīgs vienpusēji lauzt Līgumu bez jebkādu soda sankciju piemērošanas vai kompensācijas par labu UZŅĒMĒJAM. Norēķini tiek veikti par faktiski paveikto darbu uz Līguma laušanas brīdi.
3. **Noslēguma noteikumi**
   1. Veicot jebkuras izmaiņas Būvdarbos, tiek slēgta rakstiska vienošanās, kas kļūst par Līguma neatņemamu sastāvdaļu.
   2. Jebkuri Līguma grozījumi vai papildinājumi, tai skaitā Tāmē, būs spēkā tikai tad, ja tie būs motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu PUŠU parakstīti.
   3. Par tādu darbu izpildi, kuru izpildes gaitā UZŅĒMĒJS ir patvaļīgi atkāpies no Līguma noteikumiem, UZŅĒMĒJS atlīdzību nesaņem.
   4. Ja kādai no PUSĒM tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai PUSEI.
   5. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai PUSEI, ar vienādu juridisko spēku un ir saistošs PUSĒM no tā parakstīšanas brīža.
   6. Ar Līgumu uzņemto saistību izpildes nodrošināšanai PUSES nosaka kontaktpersonas:
      1. no PASŪTĪTĀJA puses – Daugavpils pilsētas pašvaldības iestādes “Komunālās saimniecības pārvalde” elektroinženiere Snežana Afanasjeva, tālrunis 65476325, mob. tālrunis 29297901.
      2. no UZŅĒMĒJA puses – SIA “ELPOLI” valdes loceklis Aleksejs Dzjuba, mob. tālrunis [..].
4. **Līguma pielikumi**

1.pielikums – Tehniskā specifikācija uz 3 (*trīs*) lapām;

2.pielikums – Tāme uz 6 (*sešām*) lapām;

3.pielikums – Būvdarbu izpildes kalendārais grafiks uz 2 (*divām*) lapām;

4.pielikums – Līguma saistību izpildes garantijas forma uz 1 (*vienas*) lapas;

5.pielikums – Būvdarbu kvalitātes garantijas laika garantijas forma uz 1 (*vienas*) lapas.

6.pielikums – Personāla saraksts uz 2 (*divām*) lapām.

1. **PUŠU juridiskās adreses un rekvizīti**

|  |  |
| --- | --- |
| **Pasūtītājs:**  Daugavpils pilsētas pašvaldības iestāde  “Komunālās saimniecības pārvalde”,  reģ.Nr.90009547852,  Saules iela 5a, Daugavpils, LV-5401  AS “Citadele banka”, kods PARXLV22,  konts LV05PARX0000850062701  Daugavpils pilsētas pašvaldības iestādes  “Komunālās saimniecības pārvalde”  vadītāja vietnieks    *(personiskais paraksts)* V.Semoņenko | **Izpildītājs:**  Sabiedrība ar ierobežotu atbildību  “ELPOLI”,  reģ.Nr.41503021043,  Jelgavas iela 1V, Daugavpils, LV-5417,  [..]  SIA “ELPOLI”valdes loceklis ar tiesībām pārstāvēt kapitālsabiedrību atsevišķi  *(personiskais paraksts)* A.Dzjuba |